Bæjarráð Stykkishólms sendir áskorun um háskólana Bæjarráð Stykkishólms skorar á ráðherra mennta - og menningarmála að standa vörð um sjálfstæði Háskólans á Bifröst og Landbúnaðarháskóla Íslands og leita allra leiða til að efla starfsemi þeirra frekar . Í bókun með fundargerð bæjarráðs 5. desember segir að háskólarnir á Vesturlandi hafi undanfarinn áratug verið einn helsti vaxtarbroddurinn í þeirri uppbyggingu sem átt hefur sér stað á Vesturlandi . Þar segir einnig : „ Öflug starfsemi skólanna skapar sóknarfæri fyrir Vesturland í framtíðinni , því skiptir afar miklu máli að stjórnvöld tryggi þeim fjármagn til að þess að þeir geti sinnt sínu hlutverki . Bæjarráð Stykkishólmsbæjar leggjast eindregið gegn þeim hugmyndum að sameina háskóla á landsbyggðinni háskólum á höfuðborgarsvæðinu og auka þannig miðstýringu háskólanáms hér á landi og skerða með því möguleika landsbyggðarinnar til þess að vera virkt afl í atvinnuþróun . “